
'Tôn—Pen Rhaw. 





Er a welais dan y ser 

O lawnder, gloewder gwledydd, 
O gwrw da, a gwŷr i'w drin, 

A gwin ar fin afonydd, 
Goreu bîr a goreu bwyd 

A ranwyd i Feirionydd. 


Eidion du a dyn ei did, 
Ond odid i ddyn dedwydd, 
I dori ei gwys ar dir ac ar, 
A braenar ar y bronydd ; 
Goreu tyn, fe'i gwyr y tad, 
Morwynion gwlad Meirionydd. . 


Da ydyw'r gwaith, rhaid dweyd y gwir, 
Ar fryniau Sir Feirionydd, 
Golwg oer o'r gwaela” gawn, 
Mae hi eto'n llawn llawenydd ; 
Pwy ddysgwyliai canai'r gog 
Mewn mawnog yn y mynydd. 

Pwy sydd lân o bryd a gwedd, 
Ond rhyfedd mewn pentrefydd ? 

Pwy sy'n mhob hyswiaeth dda, 
Yn gwlwm gyda'u gilydd ? 

Pwy fu'n ymyl dwyn fy nho' ? 
Morwynion bro Meirionydd. 


Glân yw'r gleisiadl yn y llyn, 
Nid ydyw hyn ddim newydd; 

Glân yw'r fronfraith yn ei thŷ, 
Dan daenu ei hadenydd ; 

Glanach yw, os dywedai'r gwir, 
Morwynion tir Meirionydd. 


Anwyl yw gan adar byd 

Eu rhyddid hyd y coedydd ; 
Anwy! yw gan faban laeth 

Ei famaeth odiaeth ddedwydd ; 
O! ni ddywedwn yn fy myw 

Mor anwyl yw Meirionydd. 


Mwyn yw telyn o fewn tŷ, 
Lle byddo teulu dedwydd ; 
Pawb a'i bennil); yn ei gwrs, 
Heb son am bwrs y cybydd ; 
Mwyn y cân oddeutu'r tân, 
Morwynion glân Meirionydd. 


Wr fod fy nghorff mewn hufen byd, 
Yn rhodio hyd y gwledydd, 
Yn cael pleser môr a thir, 
Ni chaf yn wir mor llonydd, 
Myned adre' 1 mi sydd raid, 
Mae'r enaid yn Meirionydd i 

'Tôn— Hen Felinydd Meirion. 


Yr Eos a'r glân Hedydd, 
Ac adar man y mynydd, 

A ewch chwi'n genad at liw'r haf, 
Sy'n glaf o glefyd newydd. 


Does genyf ddim anrhegion, 
Na jewels drud i'w danfon 

Yn awr i annerch teg ei phryd, 
Ond pâr o fenyg gwynion. 


Yr adar mân a aethant, 

I'w siwrnai bell hedasant, 
Ac ar gyfer gwely Gwen, 

Hwy ar y pren a gânent: : 


Dywedai Gwen, lliw'r ewyn, 

«“ ()ch: fi, pa beth yw'r deryn: 
Sydd yma'n tiwnio'n awrmor braf, 

A minau'n glaf ar derfyn 2” 

“€ Cenhadon ym, gwnewch gofio, | 
Oddiwrth y mwya” a'ch caro, 
Gael iddo wybod ffordd yr y'ch, 
Ai mendio'n wych neu beidio ?” | 





«“< O dywedwch wrtho'n dawel, 
Mai byr fydd hyd fy hoedel, 
Cyn diwedd hyn o haf, yn brudd, 
Ai'n gymysg bridd a grafel.” 


Yr adar ddaeth yn ebrwydd, 

Gan ddwyn i'r mab y newydd, 
Y byddai'i gariad, byn sydd wir, 

Mewn bedd cyn hir o'i herwydd. 


«“ Wel os yw hi, môn dawel, 
Am fyn'd i bridd a grafel, 
Caiff genyf gamrig punt o bris, 

] roi iddi grys o ffarwel. 


Mi fynaf chwareu'r veiol, 
A'r delyn yn y canol, 

A phob rhyw alar trwm ar glych, 
Pan êl môn wych yn farwol. 


Ac yno byddaf finnau 
Yn wylo yr heilltion ddagrau, 
Ar ol y feinir fwyna” rioed 
A roes ei throed ar lwybrau.” 





